

РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број06-2/326-16

22. децембар 2016. године

Б е о г р а д

**ЗАПИСНИК**

**ДВАНАЕСТЕ СЕДНИЦЕ ОДБОРА ЗА ЕВРОПСКЕ ИНТЕГРАЦИЈЕ**

**НАРОДНЕ СКУПШТИНЕ РЕПУБЛИКЕ СРБИЈЕ**

**ЧЕТВРТАК, 22. ДЕЦЕМБАР 2016. ГОДИНЕ**

Седница је почела у 14.00 часова.

Седницом је председавала председница Одбора Мариника Тепић. Седници су присуствовали чланови Одбора Весна Марковић, Жарко Мићин, Душица Стојковић, Звонимир Ђокић, Александар Стевановић, Муамер Бачевац, Елвира Ковач и заменици чланова Одбора Милимир Вујадиновић, Оливера Пешић, Иван Карић и Драган Вељковић. Седници нису присуствовали чланови Одбора Гордана Чомић, Наташа Вучковић, Петар Јојић, Хаџи Милорад Стошић и Младен Грујић.

Седници Одбора су присуствовали и Весна Хрељац Ивановић, помоћник министра финансија, Дејан Хаџић, Сања Станковић, Лана Јанковић, Ирина Стевановић Гавровић, Соња Николић и Милка Живановић, из Министарства финансија.

На предлог председнице Одбора, једногласно је усвојен:

**Дневни ред**

1. Предлог закона о изменама и допунама Закона о тржишту капитала, који је поднела Влада (број 011-3195/16 од 6. децембра 2016. године), у начелу,
2. Предлог закона о изменама и допунама Закона о преузимању акционарских друштава, који је поднела Влада (број 011-3192/16 од 6. децембра 2016. године), у начелу,
3. Предлог закона о изменама и допунама Закона о акцизама, који је поднела Влада (број 43-3355/16 од 13. децембра 2016. године), у начелу,
4. Предлог закона о изменама и допунама Закона о порезу на додатну вредност, који је поднела Влада (број 43-3455/16 од 19. децембра 2016. године), у начелу,
5. Предлог закона о изменама и допунама Царинског закона, који је поднела Влада (број 483-3199/16 од 6. децембра 2016. године), у начелу,
6. Предлог закона о проценитељима вредности непокретности, који је поднела Влада (број 464-2847/16 од 14. новембра 2016. године), у начелу,

Пре преласка на дневни ред усвојени су записници са седме, осме, десете и једанаесте седнице Одбора.

**Тачка 1.**

Председница Одбора је отворила прву тачку дневног реда Предлог закона о изменама и допунама Закона о тржишту капитала, у начелу и дала реч С. Станковић, која је навела да је Предлог закона делимично усклађен са директивом и уредбом из 2014. године које се баве злоупотребама на тржишту капитала и да се потпуно усклађивање са директивом и уредбом очекује се до краја 2018. године.

У даљој дискусији су учествовали М. Тепић и С. Станковић, а расправљано је о разлозима због којих ће овај закон бити потпуно усклађен тек за две године.

Председница Одбора је ставила на гласање Предлог закона о изменама и допунама Закона о тржишту капитала, у начелу. Предлог закона је усвојен већином гласова.

**Тачка 2.**

Председница Одбора је отворила другу тачку дневног реда Предлог закона о изменама и допунама Закона о преузимању акционарских друштава, у начелу и дала реч С. Станковић која је навела да је овај Предлог закона делимично усклађен са Директивом о преузимању акционарских друштава, а потпуно усклађивање се очекује до краја 2018. године.

Председница Одбора је ставила на гласање Предлог закона о изменама и допунама Закона о преузимању акционарских друштава, у начелу. Предлог закона је усвојен већином гласова.

.

**Тачка 3.**

Председница Одбора је отворила трећу тачку дневног реда Предлог закона о изменама и допунама Закона о акцизама, у начелу и дала реч С. Николић која је навела да се овим изменама врши даље усклађивање Закона са директивама ЕУ у делу који се односи на опорезивање акцизом цигарета и акцизом кафе. Закон је усклађен са директивама ЕУ а овим изменама доноси се и акцизни календар за наредне четири године.

Председница Одбора је ставила на гласање Предлог закона о изменама и допунама Закона о акцизама, у начелу. Предлог закона је усвојен већином гласова.

**Тачка 4.**

Председница Одбора је отворила четврту тачку дневног реда Предлог закона о изменама и допунама Закона о порезу на додатну вредност, у начелу и дала реч И. Стевановић Гавровић која је навела да ове измене имају за циљ усклађивање домаћег законодавства са Директивом 112 из 2006. године. Измене се највећим делом односе на место промета услуга, да не би долазило до двоструког опорезивања или неопорезивања.

У даљој дискусији у су учествовали М. Тепић и И. Стевановић Гавровић, а расправљано је о повраћају пореза на додату вредност на беби опрему и о дану почетка примене овог прописа.

Председница Одбора је ставила на гласање Предлог закона о изменама и допунама Закона о порезу на додатну вредност, у начелу. Предлог закона је усвојен већином гласова.

**Тачка 5.**

Председница Одбора је отворила пету тачку дневног реда Предлог закона о изменама и допунама Царинског закона, у начелу и дала реч В. Хрељац Ивановић која је навела да су измене Царинског закона рађене ради даљег усклађивања нашег законодавства са прописима ЕУ, посебно у делу који се односи на царинске повластице за одређене категорије лица. Додатно је усклађена и област која се односи на поднете захтеве за заштиту права интелектуалне својине.

Председница Одбора је ставила на гласање Предлог закона о изменама и допунама Царинског закона, у начелу. Предлог закона је усвојен већином гласова.

**Тачка 6.**

Председница Одбора је отворила шесту тачку дневног реда Предлог закона о проценитељима вредности непокретности, у начелу и дала реч Д. Хаџићу који је навео да су ове измене урађене у оквиру мера на које се Влада обавезала у вези спровођења Стратегије за решавање проблематичних кредита, као и ради потпуног усклађивања са Директивом ЕУ о хипотекарним кредитима.

Председница Одбора је ставила на гласање Предлог закона о проценитељима вредности непокретности, у начелу. Предлог закона је усвојен већином гласова.

Седница је завршена у 14.25 часова.

На седници Одбора је вођен тонски запис.

СЕКРЕТАР ОДБОРА ПРЕДСЕДНИЦА ОДБОРА

Александар Ђорђевић Мариника Тепић